Exqrch/javanese-Komodo-pixelgpt huggingface dataset:
Saben taun ing tanggal 17 Agustus, rakyat Indonésia mèngeti Dina Proklamasi Kamardikan iki kanthi meriah
Wiwit saka lomba panjat pinang, lomba mbakal kerupuk, nganti upacara militèr ing Istana Merdeka, kabèh péranganing masarakat mèlu partisipasi nganggo carané dhéwé-dhéwé
Perlombaan sing kerep ana sajeroning pèngetan Dina Proklamasi Kamardikan RI ing kampung-kampung/ padésan déning warga saenggon lan dikoordinir déning pengurus kampung/ nom-noman désa Pèngetan Dhetik-dhetik Proklamasi
Pèngetan detik-detik Proklamasi ing Istana Merdeka dipanggedhèni déning Présidhèn RI minangka Inspektur Upacara
Pèngetan iki lumrahé digiyaraké kanthi langsung déning kabèh stasiun télévisi
Acara-acara ing ésuk kalebu: pambedhil mriem lan sirene, pangibaran gendéra Sang Saka Merah Putih (Gendéra Pusaka), maca naskah Proklamasi, lll.
Fragaria Fragaria (pocapan jroning basa Inggris ) iku sawijining génus tetuwuhan ngembang sajeroning kulawarga mawar, Rosaceae, kang ditepungi kanthi umum kanthi jeneng stroberi amarga wohé kang bisa dikonsumsi
Ana punjul 20 spésies stroberi lan akèh hibrida sarta kultivaré
Spesies kang paling umum ditandur kanggo didol yaiku saka asil panyilangan "Fragaria" × "ananassa" utawa ditepungi minangka strobèri kebon
Stroberi wujud woh komersil kang wigati banget, kang ditangkaraké ing manéka wilahan donya
Woh stroberi wernané ijo rada putih nalika tuwuh, lan akèh-akèhé malih dadi abang nalika mateng
Jenengé asalé saka basa Inggris kuna "streawberige" kang wujud gabungan saka "streaw" utawa "straw" lan "berige" utawa "berry"
Alesan pamènèhan jeneng iki isih ora cetha
Sapérangan spésies Lepidoptera njupuk sumber panganané saka tetuwuhan stroberi, mula spésies iki dadi ama utama tuwuhan stroberi
Ana punjul 20 spésies "Fragaria" ing saindhenging donya
Kunci panglompokan spésies stroberi iki yaiku dhedhasar cacahing kromosomé
Ana pitung jinis kromosom utama kang ana ing kabèh spésies
Sapérangan spésies iku diploid yaiku duwé rong pasang saka pitung kromosom ndadèkaké gunggungé 14 kromosom
Sing liyané wujud tetraploid yaiku duwé patang pasang saka pitung kromosom ndadèkaké gunggungé 28 kromosom, hexaploid (6 pasang), oktoploid (8 pasang) utawa dekaploid (10 pasang)
Sapérangan spésies anyar wis ditepungaké kang wujud subspesies saka spésies-spésies ing dhuwur.
Sukun Sukun iku jeneng sajinis wit uga wohé
Woh sukun ora ana wijiné lan duwé pérangan kang empuk, kang mèmper roti sawisé dimasak utawa digorèng
Mula, wong-wong Éropah nepungi minangka "woh roti" (Ingg.: "breadfruit"; Bld.: "broodvrucht", lsp.)
Sukun sabeneré ya iku kultivar kang kaselèksi saéngga ora ana wijiné
Tembung "sukun" ing basa Jawa tegesé "tanpa wiji" lan dipigunakaké kanggo kultivar tanpa wiji ing jinis woh liyané, kaya ta jambu kluthuk lan durèn
"Leluhuré" kang ana wijiné (lan mula dianggep setengah alasan) diarani kluwih ("Artocarpus camansi") utawa timbul, kulur (basa Sundha)
Ing laladan Pasifik, kluwih lan sukun dadi sumber karbohidrat wigati
Ing kana ditepungi kanthi manéka jeneng, kaya ta "kuru", "ulu", utawa "uru"
Jeneng ngèlmiahé ya iku "Artocarpus altilis"
Wit sukun lumrahé wité dhuwur, bisa tekan 30 m, sanadyan lumrahé ing padésan mung welasan mèter dhuwuré
Asil panangkaran kanthi klon lumrahé ora dhuwur lan cawangé cendhèk
Batang gedhé lan lurus, nganti 8 m, asring mawa oyot papan (banir) kang asor lan dawa
Mawa tajuk renggang, cawangé ndhatar lan godhongé gedhé amba kang kasusun selang-seling; lembaran godhongé 20-40 × 20–60 cm, kapérang nyirip njero, alot rada atos kaya kulit, ijo tuwa meling-meling ing sisih nduwur, sarta kusem, kasar lan mawa wulu alus ing pérangan ngisor
Kuncup katutup déning godhong panumpu gedhé kang wangun krucut
Kabèh pérangan wit ngetokaké tlutuh putih (lateks) yèn ditatoni
Kembang ana ing kèlèk godhong, cerak pucuk pang
Kembang lanang sajeroning bulir wangun gada dawa kang nggantung, 15–25 cm, ijo enom lan dadi kuning yèn mateng, serbuk sari kuning lan gampang diaburaké angin
Kembang majemuk wadon wangun bulet utawa rada silindris, 5-7 × 8–10 cm, ijo
Woh majemuk wujud perkembangan saka kembang wadon majemuk, kanthi dhiameter 10–30 cm
Forma wewiji (timbul) mawa eri-eri empuk lan cendhèk, ijo tuwa
Forma ora wewiji (sukun) racaké duwé kulit woh ijo semu kuning, mawa eri-eri kang karédhuksi dadi pola mata fasèt segi-4 utawa segi-6 ing kulité
Wiji timbul wangun bulet utawa rada gèpèng tekan rada persegi, warna rada coklat, watara 2,5 cm, dislubungi déning téndha kembang
Sukun ora ngasilaké wiji, lan téndha kembangé ing pérangan ndhuwur dadi siji, saya gedhé dadi 'daging woh' sukun
Sukun urip ana laladan tropis kang dhuwure nganti 650 mèter saka sagara, sanajan uga bisa tuwuh nganti dhuwur 1550 mèter saka sagara
Merlokake curah hujan 1,500–3,000 millimetres per taun
Woh sukun (ora ana wijiné) wujud bahan pangan wigati sumber karbohidrat ing manéka kapuloan ing laladan tropik, mligi ing Pasifik lan Asia Kidul-Wétan.
Sukun bisa dimasak wutuh utawa diiris-iris luwih dhisik: digodhog, digorèng, disangrai utawa dibakar
Woh kang wis dimasak bisa diiris-iris lan dipépé (digaringaké mawa cahya srengéngé) utawa sajeroning tungku, saéngga awèt lan bisa disimpen suwé
Ing pulo-pulo Pasifik, kaluwihan panèn woh sukun bakal dipendhem sajeroning luwangan lemah lan dienengaké supaya dumadi fermentasi suwéné sapérangan minggu, saéngga malih dadi pasta mèmper kèju kang awèt, ngandhut gizi lan bisa digawé dadi sajinis kuwé panggang
Sukun bisa uga didadèkaké keripik kanthi cara diiris tipis lan digorèng
Sukun bisa ngasilaké woh nganti 200 butir per wit saben taun
Saben woh boboté watara 400-1200 g, nanging ana uga variétas kang wohé nganti 5 kg
Pangaji ènèrginé watara 470-670 kJ per 100 gram
Ora nggumunaké yèn sukun narik kawigatèn para panjlajah Kulon, kang banjur ngimpor tetuwuhan iki saka Tahiti nuju Amérika tropis (Karibia) ing watara akir 1780an kanggo ngasilaké panganan murah kanggo para batur tukon ing kana
Timbul utawa kulur (kang ana wijiné) luwih akèh dipethik nalika isih enom, kanggo didadèkaké jangan lodhèh, jangan asem utawa ditumis karo lombok
Wiji timbul kang tuwa uga kerep digodhog, digorèng utawa disangrai, didadèkaké camilan
Godhong-godhongé bisa didadèkaké pakan ternak
Kulit batangé ngasilaké serat kang apik, kang biyèn tau kanggo bahan klambi lokal
Tlutuhé dipigunakaké kanggo njiret manuk, nambal (makal) prau, lan minangka bahan dhasar permèn karèt
Kayu sukun utawa timbul polané apik, ènthèng lan cukup kuwat, saéngga kerep kanggo bahan piranti rumah tangga, konstruksi ampang lan kanggo gawé prau
Asal-usul sukun diprakirakaké saka kapuloan Nusantara nganti Papua
Mèlu migrasi suku-suku Austronesia watara 2000 taun sadurungé Masehi, tetuwuhan iki banjur mèlu nyebar menyang pulo-pulo ing Pasifik
Diprakirakaké nalika masa perdagangan rempah ing akir jaman Majapahit, sukun nyebar ing Jawa saka Maluku
Amarga prabawa kolonisasi bangsa-bangsa Éropah, sukun iki banjur nyebar ngulon watara taun-taun 1750-1800 nuju Malaysia, India, Srilangka, Mauritius, lan ing taun 1899 tekan ing Afrika
Saiki sukun wis nyebar wiyar ing manéka wilahan donya mligi ing lingkar tropis
Sukun seneng iklim tropis: suhu panas (20-40˚C), akèh udan (2000–3000 mm pertaun) lan lembab (lengas nisbi 70-90%), lan luwih cocog ing dhataran asor, sangisoré 600 m dpl., sanajan ditemoni nganti watara 1500 m dpl
Anakan wit luwih apik tuwuh ing sangisoré naungan, nanging banjur mbutuhaké srengéngé penuh kanggo tuwuh gedhé
Sanajan akèh kultivaré bakal tuwuh kanthi becik ing lemah-lemah aluvial kang subur, jero lan mawa drainase becik, nanging variasi kamampuanné gedhébanget
Mula ana variétas-variétas kang tuwuh becik ing lemah rawa, lemah kapur, lemah payau lan liya-liyané
Ana kang ngandhakaké yèn godhong sukun kang wis tuwa lan rontok, bisa dipigunakaké kanggo pangobatan tradhisional panggédhéan prostat, ngedhunaké gula getih, sarta pangobatan gagal ginjel
Nanging bab iki durung dilakokaké panlitèn luwih lanjut.
Frederik Willem de Klerk Frederik Willem de Klerk (#ALIH - 11 November 2021) iku Présidhèn kulit putih sing pungkasan ing Afrika Kidul
Dhèwèké mengku kalungguhan Présidhèn wiwit September 1989 nganti Mèi 1994, lan mimpin Parté Nasional utawa National Party Afrika Kidul (sabanjuré dikenal minangka Parté Nasional Anyar Afrika Kidul) wiwit Fèbruari 1989 nganti September 1997
de Klerk misuwur sajeroning sajarah internasional minangka pamimpin sing kasil mungkasi era apartheid, sawijining dhasar rasialisme ing Afrika Kidul sing nindhes kaum mayoritas kulit ireng
Dhèwèké uga wis ngowahi sistem administrasi nagara saka sawijining rezim tangan wesi menyang sistem dhémokrasi, saéngga sing ndunungi kulit ireng (sing ngluwihi 90% sing ndunungi Afrika Kidul) diwènèhi hak nemtokaké nasib.
Merkabah Merkabah utawa merkavah (Ibrani מרכבה "kréta perang", saka akar konsonan "r-k-b" sing tegesé kanthi umum "numpaki") iku konsèp Alkitab sing dikutip ing Kitab Yéhèzkièl (1:4-26) sing ngrujuk marang kréta-makuthaning Allah, sawijining kendaraan
Kendaraan iki nduwé patang rodha sing disetir déning patang makluk utawa "chayot"
Saben makluk iki nduwé patang swiwi lan patang rai: rainé manungsa, singa, bantèng lan rajawali.
Myrtales Myrtales iku bangsa tetuwuhan ngembang sing kalebu sajeroning klad asterids, core eudicots, eudicots miturut Sistem klasifikasi APG II
Bangsa iki uga diakoni minangka takson sajeroning sistem klasifikasi Cronquist lan kacakup sajeroning anak kelas Rosidae, kelas Magnoliopsida
Miturut sistem APG II suku-suku ing ngisor iki dadi anggotané:
Rosales Rosales iku bangsa tetuwuhan ngembang sing kalebu sajeroning klad eurosids I, rosids, core eudicots, lan eudicots (Sistem klasifikasi APG II)
Rosales sajeroning sistem APG II adoh banget béda anggota-anggotané yèn dibandhingaké karo sajeroning sistem Cronquist
Saliyané Rosaceae, praktis kabèh suku sing kalebu Rosales versi Cronquist dialihaké menyang bangsa-bangsa liyané, sauntara sajeroning sistem APG II Urticales (ing sistem Cronquist) digabungaké sajeroning Rosales (sistem APG II)
Ing ngisor iku anggota-anggota bangsa Rosales miturut sistem APG II:
Papan Anggegana Internasional Centrair Chūbu Papan Anggegana Internasional Centrair Chūbu utawa Chūbu Centrair International Airport iku sawijining papan anggegana sing nglayani tlatah Nagoya ing Prefektur Aichi
Papan Anggegana iki dibangun ing Teluk Ise ing kidul Nagoya ing sawijining pulo gawéan
Dibukak tanggal 17 Fèbruari 2005, papan anggegana iki minangka pengganti saka Papan anggegana Nagoya lan sabanjuré diwènèhi kodhe IATA NGO déné kodhe ICAOné ya iku RJGG
Chubu minangka papan anggegana lepas pasisir angka 3 sawisé Papan Anggegana Nagasaki lan Papan Anggegana Internasional Kansai ing Osaka
Nalika papan anggegana iki dibukak sasi Fèbruari 2005, langsung njupuk kabèh pamaburan komersial ing Papan Anggegana Nagoya
Papan Anggegana iki dibukak kanggo ngantisipasi Expo 2005 ing Prefektur Aichi
Konstruksiné diwiwiti sasi Agustus 2000, kanthi anggaran 768 milyar yèn (5,5 milyar euro, 7,3 milyar dolar AS), nanging amarga manajemené efisièn, mula mèh 100 milyar yèn bisa dihémat.
Moraceae Suku ara-araan utawa Moraceae iku salah siji suku anggota tetuwuhan ngembang
Miturut Sistem klasifikasi APG II suku iki dilebokaké sajeroning bangsa Rosales, klad eurosids I
Sajeroning suku iki kalebu ringin, ara, tin, wit bodhi, lan murbei
Ciri khas suku iki bisa dideleng saka godhongé sing rélatif kandel, rada ndaging (sukulen), sarta saka wohé sing dudu wujud woh sajati amarga kawangun saka dhasar kembang sing saya gedhé banjur nutup saéngga mbentuk buletan kaya woh
Kembangé ndhelik sajeroning "woh" lan diserbuki déning gegremet tinentu (racaké saka anggota Hymenoptera).
Artocarpus Artocarpus iku jeneng marga tetuwuhan kanthi anggota watara 50 spésies wit, sing akèh antarané ngasilaké woh sing bisa dipangan, kaya ta nangka, cempedak lan sukun
Marga sing kagolong sajeroning suku Moraceae iki duwé wewengkon asal-usul saka Asia Kidul, Asia Kidul-Wétan, Papua lan Kapuloan Pasifik kidul
Akèh-akèhé anggotané ya iku wit-wit kanthi kualitas kayu sing becik, sauntara sapérangan manèh wujud perdu
Lembar godhongé rada atos wujud kulit, mawa wulu-wulu alus mligi ing sisih ngisoré, variasi saka sing ukuran cilik lan pinggirané rata (contoné ing cempedak) nganti sing ukurané gedhé lan kapérang njero kaya ta ing sukun lan mentawa
Pucuk pang katutup sapasang godhong panumpu ("stipulae") sing lancip
Kabèh pérangan, yèn ditanoni, ngetokaké tlutuh sing lengket lan putih kaya susu
"Artocarpus" asifat monoesis ("monoecious", omah siji) ing ngendi kembang lanang lan wadon ana ing sakwit
Kembang lanang uga wadon kasusun sajeroning bulir
Sawisé dibuahi, kembang wadon bakal tuwuh dadi woh majemuk ("syncarp"), cilik uga gedhé nganti gedhé banget (dawané tekan 90 cm ing woh nangka)
Jeneng 'Artocarpus' asalé saka basa Gerika "artos" sing tegesé roti lan "karpos" sing tegesé woh, mligi ngrujuk ing sukun sing ngasilaké woh tanpa wiji sarupa roti
Jeneng iki diwènèhaké déning Johann Reinhold Forster lan J
Georg Adam Forster, bapak lan anak ahli botani sing mèlu kapal HMS "Resolution" ing pelayaran James Cook sing kapindho
Marga "Artocarpus" wis dirévisi watara taun 1950an déning F.M Jarret (Smith "dkk." 1992) lan miturut panjenengané kapérang saka rong anak marga, ya iku "Artocarpus" lan "Pseudojaca"
Awal taun 2000an marga iki wis dipriksani manèh déning N.C
Sapérangan conto anggota marga "Artocarpus", antarané: Pranala njaba
Merkava Merkava (Ibrani: מרכבה ‘kréta perang’) iku tank utama Angkatan Masanjata Israèl
Wiwit taun 1980-an awal, wis ana patang vèrsi kang digawé
Jeneng "Merkava" dijupuk saka jeneng sandhi programa pambangunané
Jeneng iki jaréné dhedhasar sawijining konsèp saka Alkitab "merkabah"
Tank iki dioptimalisasi kanggo kaslematané anggota kru lan supaya bisa énggal diréparasi ing tengahing perang
Sadurungé Perang Libanon 2006 ana kabar yèn garis Merkava bakal ditarik saka édaran amarga tank jinis iki rawan karo gaman anti tank weton Uni Sovyèt/Ruslan kang dienggo déning Hizbullah
Nanging ing tanggal 7 November 2006, Haaretz utawa sawijining koran wigati Israèl, nglapuraké yèn Staf Jendral Israèl mutusaké yèn tank Merkava Mark IV manawa dienggo mawa becik, bisa mènèhi pangreksan kang optimal tinimbang jaman mbiyèn marang para anggota kruné lan tank iki ora sida ditarik saka édaran.
Lamiales Lamiales iku salah siji bangsa tetuwuhan ngembang sing kalebu sajeroning klad euasterids I, asterids, core eudicots, eudicots (Sistem klasifikasi APG II)
Bangsa iki uga diakoni minangka takson sajeroning sistem klasifikasi Cronquist lan kacakup sajeroning anak kelas Asteridae, kelas Magnoliopsida
Bangsa iki kapérang saka 23 suku, 1.059 marga, lan 23.275 jinis: Saliyané iku ana uga rong marga sing durung bisa dilebokaké sajeroning suku tinentu: "Peltanthera" lan "Rehmannia".
Oleaceae Suku mlathi-mlathian utawa Oleaceae iku suku tetuwuhan sing kapérang saka 24 marga lan watara 600 spésies tuwuhan
Sapérangan ciri saka suku Oleaceae:
Basa Yiddish Basa Yiddish (ייִדיש "yidish", kanthi barès tegesé "Basa Yahudi") iku siji basa Jermanik kang dipituturaké déning Wong Yahudi Ashkenazim
Asliné basa iki dipituturaké ing Éropah, mligi ing sisih lor lan wétan.
Bakung Tetuwuhan Bakung wujud péranganing génus Lilium, jeneng tetuwuhan iki sajeroning basa Inggris ya iku "lily"
Ana watara 100 suku sajeroning kulawarga bakung (Liliaceae)
Tetuwuhan iku bisa nyelarasaké dhiri karo habitat alas, asring uga pagunungan, lan sok-sok habitat pasuketan
Sapérangan antarané bisa urip ing rawa
Lumrahé tuwuhan iki luwih cocog manggon ing habitat kanthi lemah sing ngandhut kadhar asem saimbang
Bakung racaké duwé gagang sing kukoh
Akèh-akèhé saka suku bakung mbentuk umbi polos ing jero lemah
Ing sapérangan suku Amérika Lor dhasar saka umbi iki tuwuh dadi rizoma
Kembang bakung sing gedhé duwé telu godhong kembang, sok-sok wangi, lan ana ing manéka warna saka putih, kuning, jingga, jambon, abang, ungu, warna tembaga, nganti mèh ireng
Ana uga corak wujud bintik-bintik
Ing ngisor iki suku-suku saka bakung sing wis ditepungi:
Dhaptar situs warisan donya jroning bebaya Ing ngisor iki telung puluh situs sing ana ing Pratélan Warisan Donya sajeroning bebaya déning Komite Warisan Donya UNESCO
Ing pratélan iki uga diwènèhi katrangan taun lumebu situs mau sajeroning pratélan
Situs dalam pratélan terdahulu
Ing ngisor iki pratélan situs sing kalebu ing pratélan warisan sajeroning bebaya, nanging banjur diwetokaké sawisé ana owah-owahan kapengurusan lan perawatané
Tandha kurung njelasaké taun lumebu lan taun metu saka pratélan.
Pratélaning sana warisan donya ing Éropa Ing ngisor iki dafar Situs warisan donya UNESCO ing Éropa
Siprus, Israèl, Turki, Georgia, Azerbaijan, Armenia lan Kaukasian lan wewengkon Siberia saka Ruslan kalebu pratélan iki lan pratélan situs ing Asia
Situs sing ditandhani nganggo tandha asterisk (*) uga dilebokaké ing Pratélan situs warisan donya sajeroning bebaya
"also listed under Asia" Azerbaijan (2)
E-wayang E-wayang punika wayang kang sadaya prosès pendamelanipun ngginakan sarana lan fasilitas dhigital (piranti alus) kanggé yasa pérangan ingkang minangka wujud e-wayang, kalebet ugi ing sajeroning pagelaran wayang ngginakaken sarana komputer
Sedaya prosès punika miturut prosès dhigital, saéngga dados wujud wayang ingkang wonten ing format-format dhigital lan saged dipunsajèkaken dados pagelaran dhigital kanthi program komputer
Lairipun e-wayang punika dipuntiti kaliyan sengkalan: Sengkalan punika sampun dipunripta wayang dhigital Ismaya, déwa ingkang ngulandara ing jagad kanggé nemong trah witaradya.
Kembang srengéngé 0 1718851 2025-03-05T01:50:08Z PenaTulip 1718852 wikitext text/x-wiki Kembang Kanigara ("Helianthus annuus" L.) iku tuwuhan sausum saka suku kepunikar-kepunikaran (Asteraceae) kang populèr, minangka pethètan uga tuwuhan pangasil lenga
Kembangé kas banget: gedhé, lumrahé awarna kuning padhang, kanthi sirah kembang kang gedhé (dhiameter bisa tekan 30 cm)
Kembang iki sakbeneré kembang majemuk, kasusun saka atusan nganti éwonan kembang cilik ing sabongkol
Kembang srengéngé uga duwé prilaku kas, ya iku kembangé tansah madhep arah srengéngé utawa heliotropisme
Jeneng kembang iki ing Indonésia béda-béda saka laladan siji lan sijiné
Lumrahé sajeroning Basa Indonésia diarani Bunga Matahahari, déné ing laladan Acèh jenengé Bungong mata hurai, ing basa Minangkabau: Bunga panca matohari, sajeroning Basa Melayu: Bunga Matahari, ing Basa Sundha: Kembang sarengenge, ing Basa Madura: Kembang mata are, lan ing Rote ingaran: Bunga ledomata
Wong Prancis nyebut "tournesol" utawa "panglana srengéngé"
Sanajan mangkono, sipat iki disingkiraké ing manéka kultivar anyar kanggo prodhuksi lenga amarga ngentèkaké akèh ènergi lan ngurangi asil
Tuwuhan terna sausum kang asalé saka Amérika Tropik pérangan lor (Meksiko), dhuwur 3m tekan 5m gumantung varietasé
Wité lumrahé dituwuhi rambut kasar, jejeg, arang duwé pang
Ana rong jinis kembang: kembang pinggir utawa "kembang ilat" kang nggawa siji kelopak gedhé awerna kuning ngejrèng lan steril, lan "kembang tabung" kang fertil lan ngasilaké wiji
Kembang tabung iki gunggungé bisa nganti 2000 kuntum sajeroning satundhun kembang
Panyerbukan kabuka (silang) lan dibantu déning gegremet
Ing dina kang cerah, tundhun kembang majemuk nurut obah dinan srengéngé (asal jeneng tuwuhan iki), kang gejalané diarani heliotropisme
Tuwuhan éntuk kauntungan 10% luwih fotosintesis marga obahé iki
Wijiné duwé jinis "achane"
Ing jinis iki, woh lan wiji ora bisa kanthi gampang dibédakaké
Genom kembang srengéngé ("Helianthus annuus") iku diploid mawa gunggung kromosom dhasar 17 lan ukuran genom diprakirakaké 2871–3189 Mbp
Sapérangan sumber ngeklaim ukuran kang bener watara 3.5 milyar pasang (luwih akèh sithik tinimbang genom manungsa)
Modhèl matématika pranata kembang cilik
Sawijining modhèl pola kuntum ing ndhas kembang srengéngé diusulké déning H
Vogel nalika taun 1979
Iki ditelakaké sajeroning koordinat polar formula_1 formula_2 ing endi θ iku sudhut, "r" iku jari-jari utawa let saka punjer, lan "n" iku nomer indeks saka kembang cilik lan "c" iku faktor skala konstan
Iki wujud wangun spiral Fermat
Sudhut 137.5° iku kakait karo rasio emas lan mènèhi tatanan cerak kuntum
Modhèl iki wis dipigunakaké kanggo mrodhuksi representasi grafis komputer kembang srengéngé.
Ana patang golongan budidaya kanggo kembang kanigara kang dibédakaké dhedhasar pingunané
Kultivar kang dirakit lumrahé diarahké ing salah siji kagunan tinentu waé
Tuwuhan iki wis dibudidayakaké déning wong-wong Indian Amérika Lor wiwit èwonan taun kapungkur
Nuli nyebar menyang Amérika Kidul lan dadi salah siji sumber pangan kanggo warga Inka
Sawisé panaklukan déning wong Éropah, kembang srengéngé ditepungaké menyang Éropah lan manéka penjuru donya liyané nalika abad kaping 16
Wiwit abad kaping 17 wijiné dipigunakaké sajeroning campuran roti utawa diolah minangka pangganti kopi sarta coklat
Panggunaané minangka sumber lenga wiwit dirintis ing abad kaping 19
Kembang srengéngé seneng lemah kang subur lan anget
Tuwuhan iki seneng swasana kang cerah
Ngèlingi asalé, tuwuhan iki cocog tuwuh ing papan mawa iklim subtropik
Ing laladan tropika asilé dhuwur yèn ditandur ing dhataran dhuwur
Ing laladan mawa iklim sedheng kaya déné Éropah, tuwuhan iki mung bisa ditandur nalika usum semi tekan usum palastra lan kudu dilirwakaké kena "frost"
Karapetan tandur lumrahé 60000 tekan 70000 tuwuhan saben ha
Kayadéné wis disinggung ing pérangan golongan budidaya, pamupangatan kembang kanigara mligi ya iku minangka sumber lenga, kanggo pangan uga indhustri
Minangka bahan pangan, lenga kembang srengéngé cocog dipigunakaké kanggo nggorèng, ngenthelaké, sarta campuran salad
Lenga kembang srengéngé sugih asem linoleat (C18:2), sawijining asem lemak ora jenuh kang becik kanggo kaséhatan manungsa
Kawigatèn tèhnik péngin lenga kanthi kadhar asem oleat kang luwih dhuwur lan ana uga kultivar kembang srengéngé kang ngasilaké lenga kanthi kualitas mangkono (ngandhut 80% tekan 90% asem oleat, sauntara kultivar kanggo pangan mung duwé 25% asem oleat)
Kembang srengéngé wujud kembang nasional RRC lan Ukarina
Kembang iki uga kembang resmi praja Kansas, Amérikah Sarékat lan salah siji kembang kutha Kitakyushu, Jepang
Kembang srengéngé asring minangka simbul idéologi ijo, kaya déné mawar abang minangka simbul sosialisme utawa dhémokrasi sosial
Kembang srengéngé iki uga wujud simbul Vegan Society
Sakwéné abad 19, kembang minangka simbul Gerakan Aesthetic
Subjèk lukisan Van Gogh "still life" kang paling misuwur iku Kembang Srengéngé (seri lukisan)
Manéka varietas kembang srengéngé (urut abjad): Kasiat
Kembang iki duwé kasiat kanggo nambani wong kang nandang lara mriang ("demam") lan busung lapar.
Asterales Asterales iku bangsa tetuwuhan ngembang sing kalebu sajeroning klad euasterids II, asterids, core eudicots, eudicots (Sistem klasifikasi APG II)
Miturut Sistem APG II, Asterales duwé anggota suku-suku iki: Sistem APG II iki bisa diarani nggabungaké Asterales, Calycerales, lan Campanulales ing Sistem Cronquist sajeroning sabangsa waé.
Asia-Pasifik Asia-Pasifik iku wewengkon kang nyakup pasisir "pasisir Asia Wétan, Asia Kidul-wétan lan Australasia ing sacedhaké Samodra Pasifik, ditambah nagara-nagara ing samodra Pasifik (Oceania)
Sanadyan dèskripsi géografis kurang trep, istilah Asia-Pasifik dadi misuwur watara taun 1980 an wektu tuwuhing ékonomi ing wewengkon heterogen iki sajeroning baagan dedagangan saham, dedagangan umum lan wangun liya saka interaksi ékonomi lan pulitik dadi topik wicara
Mlebuné nagara-nagara ing kawasan Oceania kaya Australia lan Niu Selan dhedhasar rélasi ékonomi antarané nagara-nagara mau lan mitra dagang-é ing wewengkon Asia Wétan mangalor
Sajeroning sawetara kontèks, wewengkon iki dianggep uga nyakup nagara-nagara utama ing kawasan Asia kang dumunung ing saubengé lingkar jaba Pasifik (Pacific-rim) kang mbujur wiwit saka Oseania, nganti Ruslan, lan mudhun sadawaning pasisir kulon Amérika
Contoné Kerja Sama Ékonomi Asia Pasifik nglebokaké Kanada, Chili, Ruslan, Meksico, Péru, lan Amérika, lan saiki nembé ditimbang nglebokaké India
Komponèn wewengkon Asia-Pasifik nyakup nagara-nagara:
Tulip Tulip ("Tulipa") wujud jeneng génus kanggo 100 spésies tetuwuhan ngembang sing kalebu sajeroning kulawarga Liliaceae
Tulip asalé saka Asia Tengah, tuwuh alasan ing kawasan pagunungan Pamir lan pagunungan Hindu Kush lan stepa ing Kazakhstan
Nagari Walanda misuwur minangka nagari kembang tulip
Tulip uga wujud kembang nasional Iran lan Turki